**Прилог 1**

**ФИНАНСИЈСКИ ДЕРИВАТИ**

1. Уговори о каматним стопама:

* једновалутни каматни свопови (*single-currency interest rate swaps*);
* базични свопови (*basis swaps*);
* каматни форвард уговори (*forward rate agreements*);
* каматни фјучерс уговори (*interest rate futures*);
* купљене опције на каматне стопе;
* остали слични уговори.

2. Уговори о страним валутама и злату:

– међувалутни каматни свопови (*cross-currency interest rate swaps*);

– валутни форвард уговори (*forward foreign-exchange contracts*);

– валутни фјучерс уговори (*currency futures*);

– купљене валутне опције;

– остали слични уговори;

– уговори који се односе на злато слични уговорима из алинеја од прве до пете овог дела.

3. Уговори чије су карактеристике сличне уговорима из делова 1. и 2. овог прилога а односе се на друге предмете уговора, укључујући и индексе:

– опције, фјучерс уговори, своп уговори, форвард уговори и сви други уговори који се односе на хартије од вредности, стране валуте, каматне стопе, приносе или друге финансијске деривате, берзанске индексе или друге сличне инструменте а који могу бити измирени физичком испоруком или у готовини;

– опције, фјучерс уговори, своп уговори, форвард уговори и сви други уговори који се односе на робу а треба да буду измирени у готовини или могу бити измирени у готовини на захтев једне од уговорних страна;

– опције, фјучерс уговори, своп уговори и сви други уговори који се односе на робу а могу бити измирени физичком испоруком, под условом да се њима тргује на признатој берзи или преко мултилатералног система трговања (*multilateral trading facilities*);

– опције, фјучерс уговори, своп уговори, форвард уговори и сви други уговори који се односе на робу и који могу бити измирени физичком испоруком a нису обухваћени алинејом трећом овог дела, којима се не тргује у комерцијалне сврхе, који имају карактеристике других финансијских деривата и чије се поравнање може вршити преко признате клириншке куће или су предмет дневног одмеравања маргина;

– финансијски уговори за разлике (*financial contract for differences*);

– опције, фјучерс уговори, своп уговори, форвард уговори и сви други уговори који се односе на временске услове, трошкове превоза терета (*freight rates*), стопе инфлације или друге економске показатеље а који морају бити измирени у готовини или могу бити измирени у готовини на захтев једне од уговорних страна;

– сви други финансијски деривати који се односе на имовину, права, обавезе, индексе и сличне инструменте који нису обухваћени алинејама од прве до шесте овог дела, којима се тргује на признатој берзи или преко мултилатералног система трговања (*multilateral trading facilities*) и чије се поравнање врши преко признате клириншке куће или су предмет дневног одмеравања маргина.